Parola de la Twitter-ul lui Donald Trump, ghicită din a cincea încercare de un expert în securitate.
Un expert în securitate a accesat contul de Twitter al lui Donald Trump. Victor Gevers, cercetător și expert în securitate, i-a ghicit parola lui Trump din a cincea încercare. Parola, inițial "maga2020!", a fost schimbată la scurt timp după ce Gevers a accesat contul.
Un expert în securitate a mărturisit că a accesat contul oficial de Twitter al lui Donald Trump, săptămâna trecută, relatează TechCrunch.Victor Gevers, cercetător în securitate la GDI Foundation, i-a ghicit parola lui Donald Trump din a cincea încercare: "maga2020!".Contul liderului de la Casa Albă nu era protejat prin sistemul two-factor authentication (metodă de autentificare online prin mai mulți factori, cunoscută și sub denumirea 2FA), așa că lui Gever i-a fost foarte ușor să-i acceseze Twitter-ul.Gevers a declarat că parola contului a fost modificată la scurt timp după ce acesta a reușit să-l acceseze.Este a doua oară când Gevers a "spart" contul de Twitter a lui Trump. A mai făcut-o o dată în 2016. Parola de pe atunci era "yourefired", replica lui Trump din reality show-ul american The Apprentice.